 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት መንግስቲ ኣመሪካ ተወሰኽቲ 1500 ሰራዊት ናብ ማእከላይ ምብራቕ ክትልእኽ እያ 25 ጉንቦት 2019 ምንጪ ስእሊ, AFP መንግስቲ ኣሜሪካ ነቲ ብሰንኪ ኢራን ተፈጢሩ ዘሎ ወጥሪ ንምግጣም 1500 ተወሰኽቲ ሰራዊት ንማእከላይ ምብራቕ ክልእኽ ምዃኑ ሓቢሩ ምኒስተሪ ምክልኻል ኣሜሪካ ፓትሪክ ሻናሃን ኣብ ዘውጾኦ መግለጺ ብዛዕባ እዚ ውጥን ባይቶ ኣሜሪካ ተሓቢሮም ከም ዘለው ድሕሪ ምሕባር ተወሰኽቲ ነፈርቲ ውግእን ኣጽዋርን ከም ዝለኣኹውን ሓቢሩ ፕረዚደንት ደናልድ ትራምፕ ብዛዕባ ምንቅስቃስ እቲ ሰራዊት ዓርቢ ንግሆ ሓበሬታ ሂቡ ነይሩ ኢዩ ንሱ እቲ ምንቅስቓስ ሰራዊት ብመጠኑ ውሑድ ከም ዝኾነ ሓቢሩ ኣመሪካ ኣብ ዝሓለፈ ወርሒ ኣብቲ ከባቢ ወጥሪ ብምፍጣሩ ናብቲ ወሽመጥ መራኽብ ውግእ ልኢኻ ኣብዚ ቐረባ መዓልታት ሰብ መዚ ኣመሪካ ኣብ ኢራቕ ዘለው ብኢራን ካብ ዝድገፉ ሓይልታት ስግኣት ኣሎ ስለዝበለ ዝያዳ ነፈርቲ ወግእ ከም ዝሰደዱ ሓቢሮም ይኹን እምበር ፕረዚደንት ዶናልድ ትራምፕ ኣብ ዝሓለፈ ሓሙስ ኣብቲ ዞባ ዝያዳ ወተሃደራት ከም ዘየድልዩ ኣመልኪቱ ነይሩ ኣመሪካ ጸረ-ሮኬት ኣጽዋር ካብ እስራኤል ክትዕድግ እያ ኤርትራዊ ዝመበቆሉ ጆ ንጉሰ ኣብ ባይቶኣዊ ምርጫ ኣመሪካ ተዓዊቱ ምኒስተሪ ምክልኻል ኣሜሪካ ፓትሪ ሻናሃን ስለምንታይ ዝያዳ ሰራዊት ናብቲ ዞባ ክለኣኹ ተደልዮም ንዝብል ክምልስ እንከሎ ኣነ ካብ ኣዛዚ ሓይልታት ናይቲ ዞባ ተወሳኺ ሓይሊ የድልየኒዩ ዝብል ሕቶ ተቐቢለ እየ ኣጽዲቐ ይብል ንሱ እቲ ዝተወስደ ውሳኔ ኣብቲ ዞባ ንዝርከቡ ሓይልታት ኣመሪካ ብሓይልታት ኢራን ካልኦትን ንዝፈጠር ስግኣታት ኣብ ምምካት ከም መሓለውታ ዝተወስደ ስጉምቲ ምዃኑ ኣብሪሁ ሻናሃን ከም ዝሓበሮ ተወሰኽቲ ንስለያን ዳህሳስን ዘገልግላ ነፈርቲ ከም ዝለኣኻን ጭፍራ ነፈርቲ ውግእን ናይ ምክልኻል ሚሳይል ከም ዝለኣኸውን ሓቢሩ ድሕሪ እቲ ወጥሪ እንታይ እዩ ዘሎ? 